Komission asetus (EY) N:o 194/96, annettu 1 päivänä helmikuuta 1996, yhteisön sekä Bulgarian ja Romanian välisissä väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1588/94 muuttamisesta



Virallinen lehti nro L 026 , 02/02/1996 s. 0011 - 0012



KOMISSION ASETUS (EY) N:o 194/96, annettu 1 päivänä helmikuuta 1996, yhteisön sekä Bulgarian ja Romanian välisissä väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1588/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisen assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94 (1) ja erityisesti sen 1 artiklan, ottaa huomioon Euroopan yhteisöjen ja niiden jäsenvaltioiden sekä Romanian välisen assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3382/94 (2) ja erityisesti sen 1 artiklan, ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (3), sekä katsoo, että asetuksessa (EY) N:o 3066/95 säädetään Euroopan yhteisöjen ja niiden jäsenvaltioiden sekä Romanian ja Bulgarian tasavallan välisissä Eurooppa-sopimuksissa tarkoitettujen maataloutta koskevien myönnytysten riippumattomista mukauttamistoimenpiteistä siirtymäkauden aikana, joka kestää 1 päivästä tammikuuta 1996 kyseisten maiden kanssa parhaillaan käytävien neuvottelujen seurauksena tehtävien Eurooppa-sopimusten lisäpöytäkirjojen voimaantuloon, komission asetuksessa (EY) N:o 1588/94 (4), sellaisena kuin se on viimeksi muutettuna asetuksella (EY) N:o 2252/95 (5), vahvistetaan mainituissa sopimuksissa määrätyn järjestelmän soveltamista koskevat yksityiskohtaiset säännöt maito- ja maitotuotealalla; asetusta olisi muutettava asetuksessa (EY) N:o 3066/95 säädettyjen maitotuotteita koskevien mukautusten täytäntöön panemiseksi, asetuksen (EY) N:o 3066/95 antamisen viivästymisen vuoksi oli mahdotonta saattaa voimaan vuoden 1996 ensimmäistä neljännestä koskevat mukautukset; kyseiset määrät ovat käytettävissä toisella vuosineljänneksellä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1588/94 seuraavasti: 1. Lisätään 2 artiklaan seuraava uusi alakohta: "Liitteessä I olevassa B.2 kohdassa tarkoitettujen tuotteiden määrä on kuitenkin kokonaisuudessaan käytettävissä 1 päivästä huhtikuuta 30 päivään kesäkuuta 1996 ulottuvan ajanjakson aikana." 2. Korvataan liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 368, 31.12.1994, s. 5 (2) EYVL N:o L 368, 31.12.1994, s. 1 (3) EYVL N:o L 328, 30.12.1995, s. 31 (4) EYVL N:o L 167, 1.7.1994, s. 8 (5) EYVL N:o L 230, 27.9.1995, s. 12 LIITE "LIITE I A. ROMANIAN JUUSTOT Tässä liitteessä mainituin yhdistetyn nimikkeistön koodein tuotavia määriä koskee tullin alennus 80 prosentilla. >TAULUKON PAIKKA> B. BULGARIAN JUUSTOT 1. Tässä liitteessä mainituin yhdistetyn nimikkeistön koodein tuotavia määriä koskee tullin alennus 80 prosentilla. >TAULUKON PAIKKA> 2. Tässä liitteessä mainituin yhdistetyn nimikkeistön koodein tuotavia määriä koskee tullin alennus. >TAULUKON PAIKKA>